в Съда на Централния район на гр. Минск Дмитрий Карсюк носи отговорност за множество политически мотивирани съдебни решения срещу мирни демонстранти, в частност осъждането на Егор Вершинин, Павел Лукянов, Артем Сакович и Николай Шеметов, които беларуската организация за защита на правата на човека „Вясна“ счита за политически затворници. Осъдил е лица на изпращане в наказателна колония, лишаване от свобода и домашен арест заради участието им в мирни протести, публикации в социалните медии, използване на бяло-червено-бялото знаме на Беларус и други форми на упражняване на гражданските им свободи.
 Поради това той е отговорен за тежки нарушения на правата на човека и сериозно накърняване на принципите на правовата държава, както и за репресии срещу гражданското общество и демократичната опозиция.
 2.12.2021 г.“;
 2)
 Следните юридически лица се добавят в таблица „Б. Юридически лица, образувания и органи, посочени в член 2, параграф 1“:
 Имена Транслитерация на изписването на беларуски език Транслитерация на изписването на руски език
 Имена (изписване на беларуски език) (изписване на руски език)
 Идентификационни данни
 Причини за вписването
 Дата на вписването
 „16.
 Open Joint Stock Company „Belavia Belarusian Airlines“
 ААТ „Авiякампанiя Белавiя“
 ОАО „Авиакомпания „Белавиа“
 Адрес: ул. „Немига“ 14A, Минск, Беларус, 220004
 Дата на регистрация: 4.1.1996 г.
 Регистрационен номер: 600390798
 ОАО „Белавиа“ е държавна авиокомпания и е националният въздушен превозвач. Александър Лукашенко е обещал, че неговата администрация ще предостави цялата възможна подкрепа на „Белавиа“, след като Съюзът взе решение да въведе забрана за прелитане над въздушното пространство на Съюза и за достъп до летищата в Съюза за всички беларуски въздушни превозвачи. За тази цел той договори с президента на Русия Владимир Путин да се планира отварянето на нови въздушни маршрути за „Белавиа“.
 Ръководството на „Белавиа“ също така предупреди служителите си да не протестират срещу изборните нередности и масовите задържания в Беларус с оглед на това, че „Белавиа“ е държавно дружество.
 Следователно „Белавиа“ се възползва от режима на Лукашенко и го подкрепя.
 „Белавиа“ участва в превозването на мигранти от Близкия изток към Беларус. Мигрантите, които желаят да пресекат външната граница на Съюза, пристигат в Минск с полети на „Белавиа“ от няколко държави от Близкия изток, по-специално Ливан, Обединените арабски емирства и Турция. За да улесни това, „Белавиа“ е разкрила нови въздушни маршрути и е увеличила броя на полетите по съществуващите маршрути. Местни туроператори са действали като посредници, като са продавали билети на „Белавиа“ на евентуалните мигранти, с което са съдействали на „Белавиа“ да действа дискретно.
 Следователно „Белавиа“ допринася за дейностите на режима на Лукашенко по улесняване на незаконното преминаване на външните граници на Съюза.
 2.12.2021 г.
 17.
 Republican unitary enterprise „TSENTRKURORT“
 Рэспублiканскае унiтарнае прадпрыемства „ЦЭНТРКУРОРТ“ Республиканское унитарное предприятие „ЦЕНТРКУРОРТ“
 Адрес: ул „Мясникова“ 39, Минск, Беларус, 220030
 Дата на регистрация: 12.8.2003 г.
 Регистрационен номер: 100726604
 Държавното туристическо дружество „Центркурорт“ е част от Управление „Дейности, свързани с работата на президента на Беларус“. Има данни, че „Центркурорт“ е едно от дружествата, координиращи потока от мигранти, които възнамеряват да прекосят границата между Беларус и държавите – членки на Съюза. „Центркурорт“ е съдействало на най-малко 51 иракски граждани да получат виза за Беларус и е подписало договор за